**AVIZ NATURA 2000**

**Nr. 1 din 28.01.2016**

 Ca urmare a solicitării înregistrate la APM Suceava cu nr. 10288 din 26.10.2015 din partea **SC Hidro Energy Land SRL**, cu sediul în mun. Slatina, bdul Alexandru Ioan Cuza, nr. 11, cam. 3, sc. B, apt. 41, judeţul Olt,

 În urma analizării documentelor transmise şi în baza prevederilor <LLNK 12007 57180 302 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, se emite

**Avizul Natura 2000**

pentru proiectul **“Reabilitare CHEMP Gura Haitii 2”** din com. Şaru Dornei, sat Gura Haitii, situat în **situl Natura 2000 ROSPA 0133- Munţii Călimani** (cf. Ord. MMP nr. 2387/29.09.2011 pentru modificarea Ord. MMDD nr. 1964/2007 privind instituirea de arie naturală protejată a siturilor de importanţă comunitară, ca parte integrantă a reţelei ecologice europene Natura 2000), cu următoarele condiţii:

**1.** **Lucările propuse pentru reabilitarea CHEMP Gura Haitii 2 şi ale instalaţiilor şi construcţiilor aferente** constau în:

Reparaţii la elementele de beton armat ale captării:

- refacerea profilului practic curb al deversorului;

- refacerea bazinului disipator de energie şi a rizbermei mobile din anrocamente din avalul pragului deversant, în scopul protejării patului albiei şi stopării eroziunii regresive;

-refacerea suprafeţelor deteriorate ale deznisipatorului şi ale bazinului compensator;

Reparaţii şi înlocuiri ale stavilelor plane de la captare, deznisipator şi bazin compensator:

 -se vor demonta şi verifica stavilele plane de la captare, deznisipator şi bazinul compensator; în funcţie de starea de uzură acestea se vor repara sau se vor înlocui;

 -înlocuirea echipamentelor hidromecanice de la prizele de apă;

 -înlocuirea grătarelor existente şi a dispozitivelor de curaţare;

 -montarea unei mire hidrometrice în scara de peşti;

Reparaţii la conducta de aducţiune şi înlocuirea a 250 m din conducta de aducţiune:

 -repararea sau înlocuirea tronsoanelor de aducţiune deteriorate în urma acţiunii distructive a debitelor de viitură sau a viciilor de material;

 -refacerea îmbinărilor dintre tronsoane, acolo unde se constată pierderi semnificative de apă;

 -înlocuirea ultimilor 250 m m ai conductei de aducţiune, de la centrala hidroelectrică spre amonte cu o conductă de tip GRP DN 1200 mm;

Retehnologizare echipamente electrice centrală şi înlocuire grup 1:

 -După retehnologizare, echipamentul din centrală va fi compus din:

 - o turbină FO 125/640 la 750 rot/min;

 - un generator electric asincron GA 100/55-8 de 630 kw;

 - dulapuri de comandă, distribuţie şi protecţie automatizare;

 - dulapuri cu baterii de condensatoare;

 - un mecanism de acţionare tip hidraulic pentru manevrarea aparatului director al turbinei,

 - instalaţii de iluminat, forţă şi legare la pământ;

 - un robinet clapă fluture montat amonte de turbina T1, având Dn 700 şi Pn 16, prevăzut cu dispozitiv de acţionare electric cu revenire prin contragreutate;

 - un robinet clapă fluture montat pe conducta de by-pass având Dn 600 mm şi Pn 16, acţionat manual pentru golirea şi spălarea aducţiunii;

 - un pod rulant acţionat manual de 5 tf;

Lucrări de decolmatare albie:

 - pentru asigurarea unor condiţii normale de scurgere a debitelor de viitură ce tranzitează cursul apei, se vor executa lucrări de decolmatare a şenalului, amonte şi aval de pragul deversant. De asemenea se va decolmatat cuveta bazinului de acumulare în amonte de prag pe o lungime de 35 m;

**2. Măsuri de diminuare a impactului asupra impactului asupra speciilor/habiatelor pe timpul execuţiei lucrărilor de construire şi a funcţionării**:

1. lucrările se vor realiza în conformitate cu documentaţia tehnică avizată şi cu respectarea condiţiilor impuse prin actele de reglementare emise de instituţiile abilitate;
2. se vor lua măsuri de protejare a speciilor de păsări enumerate în anexa I a Directivei Consiliului 2009/147/EC:
* Dendrocopos leucotos; Bonasa bonasia; Glaucidium passerium; Aegolius funereus; Dryocopus martius; Picoides tridactylus; Ficedula parva; Ficedula albicollis; Bubo bubo; Tetrao urogallus; Aquila chrysaetos; Pernis apivorus; Aquila pomarina; Strix uralensis; Falco peregrines; Crex crex; Lanius collurio; Lullula arborea; Picus canus,

care se întâlnesc în situl **ROSPA 0133- Munţii Călimani**, prevăzute în Anexa la HG nr. 971/2011 pentru modificarea şi completarea HG nr. 1284/2007 privind declararea ariilor de protecţie specială avifaunistică, ca parte integrantă a reţelei ecologice europene Natura 2000 în România;

1. se va asigura obligatoriu şi în permanenţă debitul de servitute pe cursul râului Neagra, atât în perioada de desfăşurare a lucrărilor cât şi ulterior în perioada de funcţionare;
2. nu se vor realiza organizări de şantier în perimetrul ariei naturale protejatesit Natura 2000 **ROSPA 0133- Munţii Călimani;** în timpul lucrărilor şantierul nu se va extinde în afara suprafeţelor prestabilite. Spaţiile de depozitare a materialelor de construcţii, parcările autovehiculelor şi barăcile muncitorilor vor fi amenajate înafara sitului;
3. se interzice utilizarea utilajelor şi mijloacelor de transport auto cu un grad de uzură ridicat, ce prezintă pierderi de carburanţi şi/sau lubrifianţi;
4. se interzice alimentarea cu carburanţi şi/sau lubrifianţi în spaţii neprotejate contra infiltrării în sol a eventualelor pierderi;
5. se va asigura o stare tehnică corespunzătoare a utilajelor şi mijloacelor de transport pentru a nu exista scurgeri de uleiuri sau combustibili care să polueze solul sau apa; întreţinerea şi reparaţia respectivelor utilaje şi mijloace de transport se va face in unităţi specializate;
6. lucrările se vor executa doar în timpul zilei şi într-un timp tehnic posibil cat mai scurt pentru a fi evitat stresul prelungit cauzat de zgomot;
7. lucrările din ineriorul sitului NATURA 2000 **ROSPA 0133- Munţii Călimani** se vor desfăşura evitând perioada de reproducere a speciilor de păsări de interes comunitar. Nu se vor executa lucrări majore în perioada martie-iunie.
8. transportul, manipularea şi utilizarea materialelor nu vor afecta speciile şi habitatele de interes comunitar pentru care a fost desemnată aria naturală protejată;
9. deşeurile rezultate vor fi depozitate în zone special amenajate, înafara sitului, fiind preluate periodic de unităţi autorizate şi se vor gestiona în conformitate cu Legea nr. 211/2011 privind regimul deşeurilor şi H.G. nr. 856/2002 , privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase,cu completările ulterioare;

**După terminarea lucrărilor de amenajare şi în perioada de funcţionare a obiectivului se interzic:**

1. folosirea tratamentelor chimice în zonele învecinate;
2. folosirea de ierbicide şi îngrăşăminte chimice în habitatele de interes comunitar;
3. arderea vegetaţiei şi distrugerea tufişurilor şi arbuştilor din vecinătatea exploatării;
4. depozitarea materialelor de construcţie şi a deşeurilor în perimetrul destinat exploatării;
5. reducerea suprafeţei habitatelor care constituie sursa de hrană pentru speciile de interes comunitar;

**Pentru speciile protejate de plante şi animale sălbatice terestre, acvatice şi subterane care trăiesc atât în ariile naturale protejate, cât şi în afara lor sunt interzise:**

1. orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile cicului lor biologic;
2. perturbarea intenţionată în cursul perioadei de reproducere, de creştere, de hibernare şi de migraţie;
3. deterioararea, distrugerea şi /sau culegerea intenţionată a cuiburilor şi/sau ouălor din natură;
4. deterioararea şi /sau distrugerea locurilor de reproducere ori de odihnă;
5. recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile cicului lor biologic;
6. deţinerea, transportul, vânzarea su schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile cicului lor biologic;

**În vederea protejării tuturor speciilor de păsări,** inclusiv a celor migratoare sunt interzise:

1. uciderea sau capturarea intenţionată, indiferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în perioada de reproducere sau maturizare, dacă o astfel de perturbare este relevant în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare din Legea nr. 49/2011;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartăsau a oricăror părţi ori produse provenite de la acestea, uşor de identificat.

  **Se vor respecta cu stricteţe precederile cuprinse în Avizul nr. 10560/9.11.2015 eliberat de Administraţia Parcului Naţional Călimani, în calitate de custode a sitului NATURA 2000 ROSPA 0133- Munţii Călimani.**

 Prezentul aviz este valabil de la data emiterii, pe toată perioada de valabilitate a proiectului, în cazul în care nu intervin modificări ale acestuia.

   Prezentul aviz poate fi contestat in conformitate cu prevederile Legii contenciosului administrativ [nr. 554/2004](http://www.legestart.ro/Legea-554-2004-Legea-contenciosului-administrativ-%28MTMyODkx%29.htm), cu modificarile si completarile ulterioare.

**DIRECTOR EXECUTIV,**

**ing. Vasile OŞEAN**

   Ş**ef Serviciu Avize, Acorduri, Autorizaţii, Întocmit,**

 **ing. Constantin Burciu ing. Doru Cojocaru**